text
stringlengths 23
555
| dataset
stringclasses 1
value | script
stringclasses 1
value | lang_script
stringclasses 1
value |
|---|---|---|---|
“ Kwabi’ufununu isan sabuw boro tur kakafin hina’uwi , hinarabi hini’a’a’akiri naatu baifuwenamaim tur kakafih maiyow hina’u’uwi isan , baigegewasin boro kwanab .
| Bible_taxi1500 | Latn | aai_Latn |
Kwaniyasisir naatu kwanakawasa , anayabin a siwar gagamin na’in auyom maramaim inu’in boro kwanab . Ef ta’imon nati na’atube marasika dinab oro’orot hirouw hi’a’a’akirih .
| Bible_taxi1500 | Latn | aai_Latn |
“ Kwa i riy na’atube sabuw etei isah . Baise riy naniyan nabi’en na’at boro men karam hiniwa’an naniyan namatar maiye’emih , naatu sawar isan ana gewasin boro men ta nama , imih boro hinisaroun haw nare , sabuw tafan hinawas kamakamar hinaremor .
| Bible_taxi1500 | Latn | aai_Latn |
“ Kwa i tafaram ana marakaw . Bar merar gagamin oyaw wan hiwowab ebatabat boro men karam hinibun wa’irimih .
| Bible_taxi1500 | Latn | aai_Latn |
Na’atube orot babin men ta ramef ito’ab noukwat wanawanan tarafut inumih . Baise ana sisikofamaim boro nasikof bar wanawanan etei namarakaw kawin hinama .
| Bible_taxi1500 | Latn | aai_Latn |
Ef ta’imon nati na’atube a marakaw sabuw etei matahimaim kwanabotawiy , saise abisa gewasin kwabowabow hina’itin naatu Tamat maramaim wabin hinabora’ara’ah .
| Bible_taxi1500 | Latn | aai_Latn |
“ Ayu anan men kwananot Moses ana ofafar naatu dinab oro’orot hai bai’obaiyen baihamiyen isan ao’omih . Ayu men i kouseiren isan anamih , baise sinaf yabih matar isan .
| Bible_taxi1500 | Latn | aai_Latn |
Anababatun a tur a’owen , mar tafaram ema’am wanawananamaim kirum kikimin maiyow hikikirum , naatu pen wanamaim abisa hikukuyowan boro men ta anakusairimih , baise etei boro anasinaf yabih hinamatar .
| Bible_taxi1500 | Latn | aai_Latn |
Orot yait ofafar kikimin maiyow itin yabin en rouw eastu’ub naatu sabuw afa i’obaiyih nati na’atube tisisinaf , mar ana aiwobomaim ibo boro hina’itfuruw , anayabin en hinarouw hinao , baise orot yait iti ofafar ia’ait naatu sabuw afa ebi’obaiyih mar ana aiwobomaim i boro orot gagamin .
| Bible_taxi1500 | Latn | aai_Latn |
A tur ao’owen o yait abosunusunub nara’at Pharisee naatu Ofafar Bai’obaiyenayah inananatabirih na’at , o i nuhinafot mar ana aiwobomaim i kurur .
| Bible_taxi1500 | Latn | aai_Latn |
“ Tur marasika hio uwatanah hinonowar i hio kwanowar , men sabuw kwana’asbunuw , naatu orot yait sabuw ea’asbunuwih boro ofafar nafatum hinibatiy .
| Bible_taxi1500 | Latn | aai_Latn |
Baise boun i a tur ao’owen , orot yait taintuwan isan yan nasoso’ar boro ofafar nafatum hinibatiy , naatu orot yait taintuwan isan fudirin en narouw nao’o , i boro kaniser hinibatiy . Baise orot yait taintuwan na’oraraf anayabin en nao , nati orot i enan kakafin ana wairaf wan nayenamih .
| Bible_taxi1500 | Latn | aai_Latn |
“ Isan imih gem kakafiyin tafamaim o a siwar ya’inamih ibai kuyey , naatu nati’imaim o nuhi nataseb , tai ta o isa i yan esoso’ar .
| Bible_taxi1500 | Latn | aai_Latn |
Basit a siwar nati gem tafanamaim inihamiy na’in , o inamatabir maiye inan tai airi kwanao gewas uma kwanabow kwanitonuw , imaibo inamatabir inan a siwar God initin .
| Bible_taxi1500 | Latn | aai_Latn |
“ Ofafar ta ina’astu’ub taituwa baibatiyihimih nabuwi kwanan , airi kwanao gewas kwanitonuw , veya kikimin nama’am na’at , imaibo inan baibatiyenamaim inarun , anayabin nati’imaim tura boro nabuwi baibatiyenayan orot gagamin umanamaim naya’i , naatu baibatiyenayan orot boro nabuwi furisiman nitih hinabuwi kwanan dibur bar hinayaruyi .
| Bible_taxi1500 | Latn | aai_Latn |
Anababatun a tur ao’owen , nati’imaim o boro inama kabay hio na’atube inatubuni , imaibo boro hinabotait inatit .
| Bible_taxi1500 | Latn | aai_Latn |
“ Tur hio uwatanah hibi’obaibiy i hio kwanowar , turanah a’aawah ufuh men kwanan .
| Bible_taxi1500 | Latn | aai_Latn |
Naatu boun a tur ao’owen orot yait matanawat nuw babin itin ana notamaim hairi baiwa’anamih enotanot ana notamaim hairi hiwa’anaka .
| Bible_taxi1500 | Latn | aai_Latn |
Imih o mata asukwafune nuw kwaneyan , o in bowabow kakafin kusisinaf , kukubai kwisaroun , men basit mata ta’imon ana kakafinamaim o biya etei tan wairaf wan tayen ta’arah .
| Bible_taxi1500 | Latn | aai_Latn |
Na’atube uma asukwafune eof kwaneyan , ku’afuw kwisaroun men basit uma ta’imon ana of kwanekwanemaim o biya etei tan wairaf wan tayen ta’arah .
| Bible_taxi1500 | Latn | aai_Latn |
“ Moses ana ofafaramaim eo , ‘ Orot yait aawan nakwakwahir gewasin kwahikwahiren ana fef nakirum babin nitin nab auman nan . ’
| Bible_taxi1500 | Latn | aai_Latn |
Baise boun i a tur ao’owen , orot yait nibobowen aawan nakwahir nan orot ta ni’awan , hairi hinabiwa’an i men babin ana ubar , baise orot ana ubar anayabin i kok imih babin esisinaf , naatu orot yait nati babin bai bi’awan auman bowabow kakafin esisinaf .
| Bible_taxi1500 | Latn | aai_Latn |
“ Tur marasika hio uwatanah hinonowar i hio kwanowar , ‘ A omatanen men kwana’astu’ub , baise sinafumih God kwao’omatan i kwanasinaf . ’
| Bible_taxi1500 | Latn | aai_Latn |
Baise boun i a tur ao’owen , God wabinamaim men asir kwanao kwanifaro’omih , na’atube auyom mar isan , anayabin nati i God ana ma’ama efan .
| Bible_taxi1500 | Latn | aai_Latn |
Me yan auman men isan kwanifaro , anayabin nati i God an ana baibiyarir efan , Jerusalem auman , anayabin nati i ata aiwob gagamin God ana tafaram .
| Bible_taxi1500 | Latn | aai_Latn |
Naatu o taiyuw auman men arib isan inao baifaro’omih , anayabin o men karam boro arib ta inab inau nikwes o nafurum .
| Bible_taxi1500 | Latn | aai_Latn |
Imih inakwahir o inarufut , anayabin abisa awamaim iya’abar i’o etitit i Demon Kakafin biyanane enan .
| Bible_taxi1500 | Latn | aai_Latn |
“ Marasika ana tur hio kwanowar , ‘ Orot yait mata nakubai , ibo matan kukubai , naatu orot yait wa nimarir , ibo wan kwimarir . ’
| Bible_taxi1500 | Latn | aai_Latn |
Baise boun i a tur ao’owen , orot yait isa nasisinaf kakaf men wan inay , rebareb rounane nifafar inatatabir rounane’ebo nifafar .
| Bible_taxi1500 | Latn | aai_Latn |
Naatu orot yait niyaso’ar baibatiyimih nabuwi kwananan , a biya baibiyon baban nikiya’ub nabaib , a biya baibiyon tafan auman inikiya’ub initin .
| Bible_taxi1500 | Latn | aai_Latn |
Baiyowayan orot ta nan nakwarari ana hafoy abarin veya ta’imon airi namih nao , ina’abar veya rou’ab airi kwanan .
| Bible_taxi1500 | Latn | aai_Latn |
Orot babin ta isa sawaramih nafefeyani kwitin , naatu orot babin ta a sawar bai na mar kafai imaim bowamih nao , kwitin ebai en .
| Bible_taxi1500 | Latn | aai_Latn |
“ Marasika ana tur hio a’a’agir hinonowar i hio kwanowar , ‘ Taituwa kwaniyabuwih naatu a kamabiy sabuw kwanimat gigigirih . ’
| Bible_taxi1500 | Latn | aai_Latn |
Baise boun a tur ao’owen , a kamabiy sabuw kwaniyabuwih naatu sabuw iyab terurukoukuwi isah kwanayoyoban .
| Bible_taxi1500 | Latn | aai_Latn |
Saise kwa boro Tamat auyom maramaim natunatumih nabuwi , anayabin God sinaf sabuw gewasih kakafih etei tafahimaim veya erararan , sabuw iyab gewasin tisisinaf naatu kakafin tisisinaf etei God taun ebitih .
| Bible_taxi1500 | Latn | aai_Latn |
Sabuw kabay o’onayah tisisinaf na’atube kwanasinaf sabuw iyabowat isa tibiyabowawat isah kwanabiyabow , God boro men ana siwar gewasin ta nitimih .
| Bible_taxi1500 | Latn | aai_Latn |
Naatu Eteni Sabuw taih tuwah akisih hai merar tiyiy na’atube kwanasinaf taituwa akisih hai merar kwanayiyi , ana gewasin boro men kwanabaimih .
| Bible_taxi1500 | Latn | aai_Latn |
A yawas uhew bitan kwanama , Tamat auyom maramaim ana yawas uhew bitan ema’am na’atube .
| Bible_taxi1500 | Latn | aai_Latn |
“ Yate nanub , men iti baifa’i isan a bowabow gewasih sabuw nahimaim kwanabowamih , nati na’atube kwanasisinaf na’at , Tamat maramaim boro men a baiyan nitimih .
| Bible_taxi1500 | Latn | aai_Latn |
“ Imih veya ta akir wairafin sawar inabitin men inakurereb sabuw etei hinanowaramih , men sabuw wanawanah rerekabih Kou’ay Bar wanawanan , naatu ef gagamih yahimaim sabuw itih baifa’ih isan tisisinafube kwanasinafumih , anababatun a tur ao’owen , nati sabuw i boro men hai siwar ta God nitihimih .
| Bible_taxi1500 | Latn | aai_Latn |
Isan imih akir wairafin inabibais , wa’iwa’iramaim inibais , saise a’of iti sisib ema’am men naso’ob o abisa kusisinaf .
| Bible_taxi1500 | Latn | aai_Latn |
Iti sawar i wa’iwa’iramaim inasinaf , saise Tamat maramaim o abisa wa’iwa’iramaim isisinaf na’iti boro a baiyan nit .
| Bible_taxi1500 | Latn | aai_Latn |
“ Naatu yoyobanamih men wanawanah rerekabih tisisinafube , kwanasinafumih , anayabin i tekokok Kou’ay Bar wanawanan hinabat hinayoyoban , o ef na’ih awah kaukusebamaim hinabat hinayoyoban , saise sabuw hina’itih , baise anababatun a tur ao’owen , nati sabuw hai baiyan i hibaika .
| Bible_taxi1500 | Latn | aai_Latn |
Baise o yoyobanamih a bar inarun , etawan inahir , Tamat wa’iwa’iramaim ema’am isan inayoyoban , naatu Tamat abisa wa’iwa’iramaim isinaf i’itin boro a baiyan nit .
| Bible_taxi1500 | Latn | aai_Latn |
Naatu yoyobanamih men a tur nidun namomonamih , Eteni Sabuw iyab God men hisusu’ub i na’atube tisisinaf . Tenotanot yoyoban manin hinayoyoban God boro hai yoyoban nanowar .
| Bible_taxi1500 | Latn | aai_Latn |
Men i hai sinaf kwani’u’ur , anayabin abisa inotanot Tamat i so’obabo o kubifefeyan .
| Bible_taxi1500 | Latn | aai_Latn |
Imih iti na’atube kwanayoyoban , ‘ Tamai maramaim , O wab i kakafiyin .
| Bible_taxi1500 | Latn | aai_Latn |
A aiwob tan , tafaramamaim a kok atasinaf , maramaim tisisinaf na’atube ,
| Bible_taxi1500 | Latn | aai_Latn |
Biyai ana fair isan mar etei ai bay initi .
| Bible_taxi1500 | Latn | aai_Latn |
Ai kakafih kunotawiyen , taituwai hai kakafin anonotawiyen na’atube .
| Bible_taxi1500 | Latn | aai_Latn |
Men routobonamaim inanawiyi’imih , baise kakafihine inatar fafari , a aiwob , a fair , a marakaw nama wanatowan , Amen . ’
| Bible_taxi1500 | Latn | aai_Latn |
“ Taituwa o isa bowabow kakafin hisisinaf inanotawiyen , Tamat maramaim o a kakafih auman boro nanotawiyen .
| Bible_taxi1500 | Latn | aai_Latn |
Baise hai kakafih men inanotanotwiyen na’at , o a kakafin auman Tamat boro men nanotawiyen .
| Bible_taxi1500 | Latn | aai_Latn |
“ Kwanayoyohar ana veya men sabuw wanawanah rerekabih kwani’u’urih , anayabin nati na’atube teyoyohar , saise taituwah hina’itih yoharayah hinarouw hinifa’ih isan . Anababatun a tur ao’owen nati sabuw hai baiyan i hibaika .
| Bible_taxi1500 | Latn | aai_Latn |
Baise kwanayoyohar ana veya yumat kwanasouwen arib raiy kwanay kwanisuwar ,
| Bible_taxi1500 | Latn | aai_Latn |
saise sabuw afa boro men hina so’ob kwa i kwayoyohar , baise Tamat wa’iwa’iramaim ema’ama , o abisa akisimo isinaf i’itin boro a baiyan nit .
| Bible_taxi1500 | Latn | aai_Latn |
“ A sawar gewasih iti tafaramamaim inaya inatototo , ganidor boro na’aan fufur naatu simur boro na’arah , naatu bainowah auman boro a bar hinakwib hinarun a sawar hinabain .
| Bible_taxi1500 | Latn | aai_Latn |
Imih a sawar etei maramaim inaya inatoto , saise ganidor boro men hina’aan , naatu simur boro men na’arah , naatu bainowah boro men a bar hinakwib hinarun hina bainuwihimih .
| Bible_taxi1500 | Latn | aai_Latn |
A toto abuyoy menamaim kuya’aya , o dogor boro imaim mar etei nama .
| Bible_taxi1500 | Latn | aai_Latn |
“ Matat i biyat ana hinow , matat gewasin , biyat etei boro marakawin .
| Bible_taxi1500 | Latn | aai_Latn |
Baise matat kakafin , biyat tutufin etei boro gugumin kakafin , naatu nati gugumin i wanu’umin kakafin .
| Bible_taxi1500 | Latn | aai_Latn |
“ Orot ta’imon men karam boro orot gagamih rou’ab isah nabow , ana gewasin orot ta i boro nakwahir , naatu orot ta isan niyabow , orot ta ana tur i boro nanowar naatu orot ta boro nifutuw .
| Bible_taxi1500 | Latn | aai_Latn |
“ Isan imih a tur ao’owen , ayawas isan men kwaniyababan , a tom isan , biya isan , naatu ar faifuw isan . Kwanotanot yawas i sawar gagamin ar faifuw naatu a tom hairi natabirih ?
| Bible_taxi1500 | Latn | aai_Latn |
Kwanuw mamu kwa’itah , men masaw tebob naatu men masaw tefafour , na’atube aurih bay ana korom en baise Tamat maramaim kaifih bay ebitih . Imih kwa i men mamu ekakaifih na’atube ekakaifimih .
| Bible_taxi1500 | Latn | aai_Latn |
Imih yababan men karam boro a yawas nakumanin kwanama’amih
| Bible_taxi1500 | Latn | aai_Latn |
“ Naatu aisim ar faifuw isah kwabiyababan ? Sigar beran kwanuw kwa’itih , men kafai hibow raro’oh ebababan , o biyah isan ar faifuw tesasakiramih .
| Bible_taxi1500 | Latn | aai_Latn |
Baise a tur ao’owen , aiwob orot Solomon toto buyoy wairafin , ana faifuw eo’osen i men ta iti beran ana gewasinabe’emih .
| Bible_taxi1500 | Latn | aai_Latn |
God kaiyar fotan ebi’osen wainih kwana’itin , fotan iti boun natasasar , maras boro nakimow nare wairaf wan hinayara’aten hina’arah . Baise kwa i Tamat God uman yanamaim ekakaifi , aisim men kwabitumitum ?
| Bible_taxi1500 | Latn | aai_Latn |
Imih men kwaniyababan kwanao , au ar au faifuw boro menamaim anabow ana’osen , naatu bay boro menamaim anabow ana , harew menamaim anahun anatom ?
| Bible_taxi1500 | Latn | aai_Latn |
Eteni Sabuw i sawar iti isah tibiyababan , naatu Tamat maramaim kwa a yababan etei i so’ob .
| Bible_taxi1500 | Latn | aai_Latn |
Baise wan i mar ana aiwob naatu ma gewasin kwananuwih kwanab , naatu sawar iti etei boro tafan naya’abar nit kwanabow .
| Bible_taxi1500 | Latn | aai_Latn |
Isan imih maras isan men kwaniyababan , anayabin maras ibo akisin ana yababan . Na’atube veya ta’ita’imon hai yababan men inabo’ay inanot a yababan nara’atamih .
| Bible_taxi1500 | Latn | aai_Latn |
“ Taituwa hai kakafin men ina’itin inibibatiyih , God boro nibatiyi .
| Bible_taxi1500 | Latn | aai_Latn |
Anayabin God boro ef ta’imon taituwa ibibatiyih na’atube , o boro nibatiy , naatu fufun ta’imon taituwa ifufufunihimaim , o boro nafufuni .
| Bible_taxi1500 | Latn | aai_Latn |
“ Aisim taituwa matah mutusukwar i’itin kikin ku’o naatu o mata ahay gagamin yi ebatabat men kui’itin .
| Bible_taxi1500 | Latn | aai_Latn |
O taituwa isan boro mi’itube awa fariniwa’an inao , ‘ Aro nekuna mata mutusukwar abosair . ’ Naatu baise o mar etei i matan ahay yi ebatabat .
| Bible_taxi1500 | Latn | aai_Latn |
Wanawan rerekabih , mat o taiyuw mata a’ahay ina’uy , saise boro inanuw gewas taituwa matan ana ahay ina’uy .
| Bible_taxi1500 | Latn | aai_Latn |
“ Abisa kakafiyin men haru aninamih kwanitih , boro hinatatabir hinayubi . Naatu a nugunug men for nahimaim kwanarub nare , boro tafan hinayen hinawasu’uru’um .
| Bible_taxi1500 | Latn | aai_Latn |
“ Inafefeyan boro inab , inanuwet boro inatita’ur , naatu inarukikitar etawan boro isa nabotawiy .
| Bible_taxi1500 | Latn | aai_Latn |
Anayabin orot yait efefeyan boro nab , orot yait enunuwet boro natita’ur naatu orot yait erurukikitar etawan boro isan nabotawiy .
| Bible_taxi1500 | Latn | aai_Latn |
“ O yait natu , wahimih fefeyan kabay ibai itin ean ?
| Bible_taxi1500 | Latn | aai_Latn |
Na’atube siyamih rererey kok ibai itin ean ?
| Bible_taxi1500 | Latn | aai_Latn |
En baise Kwa i bowabow kakafih sinafuyah , baise kwaso’ob natunat boro siwar gewasih kwanitih , imih Tamat maramaim i ma tainin erubirub orot yait efefeyan boro siwar gewasin nitin .
| Bible_taxi1500 | Latn | aai_Latn |
Imih sawar etei taituwa isah inabow , o kukok isa tebowabow na’atube , anayabin Moses ana ofafar naatu dinab oro’orot hai bai’obaiyen an anababatun i iti’imaim ku’ay inu’in .
| Bible_taxi1500 | Latn | aai_Latn |
“ Etawan awan kukurinamaim kwanarun kwan , anayabin etawan awan gagamin , naatu ef awan hahabin inarun inanan yomaninamaim i gurugurusen ema’am naatu sabuw moumurih na’in imaim tenan .
| Bible_taxi1500 | Latn | aai_Latn |
Baise etawan awan kukurin naatu ef awan tuwafutin inarun inanan yomaninamaim i yawas ema’am , naatu sabuw matan ta’amo imaim tenan .
| Bible_taxi1500 | Latn | aai_Latn |
“ Mata to niwa’an dinab baifufuwenayah hinanan kwana’itih , anayabin hinanan ufuhine ana itinin boro sheep na’atube , baise dogoroh wanawanan ana itinin i haru tuwetuwenih .
| Bible_taxi1500 | Latn | aai_Latn |
Hai bowabowamaim boro kwana’inanih , agor ro’on boro men kiw tafanamaim inima’ub , naatu wanob ro’on boro men kiw tafanamaim inima’ub ?
| Bible_taxi1500 | Latn | aai_Latn |
Ai gewasin boro niw gewas , baise ai wanawanan kour nabiw ro’on boro nukunukuwin .
| Bible_taxi1500 | Latn | aai_Latn |
Ai gewasin boro men ro’on nukunukuwin nayai , na’atube ai kakafin boro men ro’on gewasin nayai .
| Bible_taxi1500 | Latn | aai_Latn |
Ai menatan men ebiw gewas boro natar nare nab nan wairaf wan nayara’ah na’arah .
| Bible_taxi1500 | Latn | aai_Latn |
Imih dinab baifufuwenayah boro hai bowabowamaim kwana’inanih .
| Bible_taxi1500 | Latn | aai_Latn |
“ Men sabuw etei ayu wabu hisu’ub teo , ‘ Regah , Regah ’ boro mar ana aiwobomaim hinarun , baise sabuw iyabowat ayu Tamai ana kok tisisinafuwat boro hinarun .
| Bible_taxi1500 | Latn | aai_Latn |
Baibatebat ana veya nanan , sabuw moumurih na’in boro hinao , Regah , Regah , o wabimaim aki tur abai aorereb , o wabimaim aki demon kakafih anunih hibihir , naatu o wabimaim aki ina’inan moumurih na’in asinaf .
| Bible_taxi1500 | Latn | aai_Latn |
Imaibo ayu boro anauwih anao , Ayu men aso’ob kwa iyab . Biyau’umaim kwatit sa’ab kwan , bowabow kakafih sinafuyah .
| Bible_taxi1500 | Latn | aai_Latn |
“ Isan imih orot yait au tur nowar ebobosiyasiyar , i orot not wairafin ana bar to tafan wowab batabat na’atube .
| Bible_taxi1500 | Latn | aai_Latn |
Taun gagamin yar , harew tit , naatu wowog tit bar babin , baise bar men ufar re’emih , anayabin bar ana bubu an i to wanawanan rouw re wowab .
| Bible_taxi1500 | Latn | aai_Latn |
Baise orot yait au tur nowar naatu men ebobosiyasiyar , i orot aurin not en bar ana bubu dones yan rouw wowowab na’atube .
| Bible_taxi1500 | Latn | aai_Latn |
Taun yar , harew tit , naatu wowog babin , bar babinakouw , naatu nati bar re’ere i ra’iy tagurugurus sawar . ”
| Bible_taxi1500 | Latn | aai_Latn |
Jesu iti tur eo in sasawar ufunamaim , sabuw rou’ay gagamin na’in Jesu binan hinonowar isan hifofofor men kafaita .
| Bible_taxi1500 | Latn | aai_Latn |